Srednja škola Prelog

Prelog, 6.6. 2019. godine

Poštovani,

ljubazno vas molimo ako možete (opet) skrenuti pozornost vašim učenicima i djelatnicima na našu Gastromaniju, koja će se konačno održati ove subote, nakon što smo je 2 puta zbog kiše otkazivali.

Učenici i djelatnici Srednje škole Prelog

Ove subote, 8. lipnja u prijepodnevnim satima na Trgu Slobode (kod Doma kulture) održat će se 6. Gastromanija Srednje škole Prelog.

Riječ je o gastro manifestaciji na kojoj će se kuhati bograč, te predstaviti kroz različite radionice i igre kreativnost učenika Srednje škole Prelog.

Iako je trebala biti održana još krajem travnja, pa potom u svibnju, dva puta smo je odgađali zbog vremenskih neprilika. No, ovaj puta smo odlučili biti jači od vremena, izbrusili smo noževe i izglancali kuhače, ispeglali majice i kape, pripremili povrće i divljač, te odlučno krenuli u treći pokušaj.

Ukupno 6 ekipa sa 36 sudionika među kojima će biti učenika kuhara i turističko hotelijerskih komercijalista, predstavnika osnovnih škola, te stručnih učitelja kuharstva mjerit će svoje umijeće i znanje u spremanju ove delicije. Kuhat će i ravnatelj Tomislav Gregur, te profesori drugih strukovnih i opće obrazovnih predmeta. Dakle, totalni show.

A dok će oni kuhati, publiku će animirati ostali polaznici škole koji pripremaju palačinke, tortilje, fine napitke, eko proizvode, tombolu, zabavne igre, veselje i radost.

Manifestacija će početi u 8,00 sati, dok se ocjene stručnog žirija za najbolji bograč očekuju oko 11,00 sati. Degustacija bograča bit će oko 11,30 sati.

Gastromanija je savršena prilika za vaše osmaše, ali ostale učenike da se upoznaju sa konceptom Srednje škole Prelog i „iz prve ruke“ provjere je li upis u našu školu idealni izbor za njih.

Moto ovogodišnje Gastromanije je: „K'o bograč SŠP-a ne košta, ne zna kaj propušta.“

SVI NAM DOĐITE!!!